CELEX: 62013TN0483
Language: da
Date: 2013-09-10 00:00:00
Title: Sag T-483/13: Sag anlagt den 10. september 2013 — Oikonomopoulos mod Kommissionen

23.11.2013   
            
            
               DA
            
            
               Den Europæiske Unions Tidende
            
            
               C 344/59
            
         Sag anlagt den 10. september 2013 — Oikonomopoulos mod Kommissionen
   (Sag T-483/13)
   2013/C 344/108
   Processprog: engelsk
   
      Parter
   
   
      Sagsøger: Athanassios Oikonomopoulos (Athen, Grækenland) (ved advokaterne N. Korogiannakis og I. Zarzoura)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagsøgeren tilkendes skadeserstatning.
            
         
               —
            
            
               Det fastslås, at en række af OLAF’s handlinger og foranstaltninger bør anses for at være nulliteter og udgør utilladelige beviser.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Første anbringende om, at OLAF har begået magtmisbrug, eftersom kontoret ikke havde ret til at gennemføre en undersøgelse i forbindelse med kontraktmæssige forhold mellem Kommissionen og en tredjemand og handlede ultra vires i den relevante undersøgelse, idet det tilsidesatte flere artikler i den relevante retlige ramme, såsom Rådets forordning nr. 2185/96 (1) og forordning nr. 1073/1999 (2).
            
         
               2)
            
            
               Andet anbringende, hvormed det gøres gældende, at der er sket en tilsidesættelse af forordning nr. 45/2001 (3) om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger, en tilsidesættelse af artikel 8 i forordning nr. 1073/1999, en tilsidesættelse af tavshedspligten, en tilsidesættelse af retten til privatliv og en tilsidesættelse af princippet om god forvaltningsskik, eftersom OLAF og forskellige generaldirektorater i Kommissionen handlede ulovligt, da de behandlede sagsøgerens personoplysninger og videresendte disse personoplysninger inden for Kommissionen og til tredjemænd.
            
         
               3)
            
            
               Tredje anbringende om en tilsidesættelse af retten til forsvar, eftersom sagsøgeren er i besiddelse af meget begrænsede oplysninger vedrørende de faktiske omstændigheder, der vedrører ham i forbindelse med den relevante undersøgelse, og han følgelig ikke fik mulighed for at forsvare sig selv mod eventuelle kritikpunkter.
            
         
      (1)  Rådets forordning (Euratom, EF) nr. 2185/96 af 11.11.1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder, EFT L 292, s. 2.
   
      (2)  Europa-Parlamentets og Rådets forordning (EF) nr. 1073/1999 af 25.5.1999 om undersøgelser, der foretages af Det Europæiske Kontor for Bekæmpelse af Svig (OLAF), EFT L 136, s. 1.
   
      (3)  Europa-Parlamentets og Rådets forordning (EF) nr. 45/2001 af 18.12.2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger, EFT 2001 L 8, s. 1.